2025.gada 18.marta Iepirkuma komisijas atbilde
uz ieinteresētā piegādātāja 2025.gada 16.martā uzdotajiem jautājumiem

1.jautājums: 
Par Tehniskās specifikācijas 1.pozīcijas 1.2.1.10.punktu:
P.1.2.1.10 prasība ir “Muguras sekcijas pacelšana vismaz no 0° līdz 66°”.
Lūdzam izmainīt uz “Muguras sekcijas pacelšana vismaz no 0° līdz 65°”.

1.atbilde:
Iepirkuma komisija paskaidro, ka tehniskās specifikācijas 1.2.1.10.punkts tiks grozīts izsakot to šādā redakcijā “Muguras sekcijas pacelšana vismaz no 0° līdz 65°”.

2.jautājums
Par Tehniskās specifikācijas 1.pozīcijas 1.2.1.29.punktu:
Lūdzam izņemt p.1.2.1.29 prasību “Gultas sānu margās NAV integrētas pacienta/māsas pults funkcijas vai kādas citas pogas, kas regulē gultas pozīciju .”, kas ierobežo konkurenci.

2.atbilde
Iepirkuma komisija skaidro, ka Pasūtītājs ir izvērtējis tehniskās prasības un nepieciešamo gultu funkcionalitāti ņemot vērā pacientu specifiku ir secinājis, ka, lai nodrošinātu maksimāli drošu gultas lietošanu, vadības pultis vai pogas nedrīkst atrasties gultas sānu margā, lai nodrošinātu iespēju ierobežot pacienta brīvu piekļuvu pultij. Līdz ar to tehnikās specifikācijas 1.2.1.29.punkts tiks saglabāts esošajā redakcijā.

3.jautājums
Par Tehniskās specifikācijas 1.pozīcijas 1.2.3.1.punktu:
Lūdzam p.1.2.3.1 prasību “Statīvs izgatavots  no nerūsējošā tērauda, āķi un pudeļu turētāji izgatavoti no nerūsējoša materiāla” nomainīt uz  “Statīvs, āķi un pudeļu turētāji izgatavoti no izturīga ABS.”

3.atbilde
Iepirkuma komisija sniedz atbildi, ka tehniskās specifikācijas 1.2.3.1.punkts tiks grozīts izsakot to šādā redakcijā “Statīvs, āķi un pudeļu turētāji izgatavoti no nerūsējoša materiāla”. Pasūtītāja grozījumi ietver plašāku pieejamo materiālu klāstu, lai neierobežotu konkurenci. 

4.jautājums
Par Tehniskās specifikācijas 1.pozīcijas 1.4.5.punktu:
Lūdzam izņemt p.1.4.5. prasību “Urīna pudeļu turētājs, stiprināms uz sānu margām vai gultas rāmja”, jo šī prasība neatbilst mūsdienu higiēnas standartiem, ka urīna pudeles turētājs ir piestiprināts pie gultas.

4.atbilde
Iepirkuma komisija skaidro, ka Pasūtītājs ir izvērtējis pieejamos risinājumus un secinājis, ka slimnīcas vajadzību nodrošināšanai ir būtiski nodrošināt iespēju urīna pudeļu turētājus izvietot pie gultas. Lai veicinātu plašāku konkurenci, 1.4.5. punkta prasība tiek izteikta sekojošā redakcijā: “Urīna pudeļu turētājs, stiprināms uz sānu margām, gultas rāmja vai alternatīvs risinājums”.

Informācija par piedāvājuma iesniegšanas termiņu un laiku pieejama:  https://www.eis.gov.lv/EKEIS/Procurement/Edit/139853 
